Rinoceronte negro

O rinoceronte negro (Diceros bicornis) é unha especie de rinocerontes, nativo do leste e centro de África, incluíndo Kenya, Tanzania, Camerún, Suráfrica, Namibia, Zimbabwe e Angola. Malia que este rinoceronte é chamado negro, a súa cor varía do marrón ó gris.

A outra especie africana de rinoceronte é o rinoceronte branco (Ceratotherium simum). A denominación "negro" do Diceros bicornis débese á súa oposición co rinoceronte branco, do cal se diferenza na forma do beizo superior, que é en punta e estreito no rinoceronte negro, e cadrado no branco.White rhinoceros, Animal Corner A orixe do nome "rinoceronte branco" é unha mala tradución dende o neerlandés ó inglés. A palabra inglesa "white" (branco) deriva da palabra neerlandesa "wijd", que significa "ancho" ou "grande". A palabra "wide" alude precisamente á forma do beizo deste animal.

A especie está clasificada como en Perigo crítico, e unha das subespecies, o rinoceronte negro do oeste, foi declarada extinta pola IUCN en 2011.

 Notas 

Categoría:Rinocerontes
Categoría:Animais descritos en 1758
Categoría:Mamíferos de África